So ‘n klein atoomontploffing | Herriemerrie
So ‘n klein atoomontploffing
Sover dit emosies aangaan het iemand besluit dat liefde die enigste een is waaroor daar bladsye vol geskryf kan word. Dalk kan daar ‘n paar bladsye aan geluk afgestaan word, veral as iemand as gevolg van liefde vir ewig en vir altyd gelukkig is. Dalk praat ek deur my nek, baie mense spandeer ure daaraan om almal te vertel hoe ongelukkig en teleurgesteld hulle in die mensdom is. Ek wil nie vandag daaroor praat nie. Een van die magtigste emosies is woede.
Kragtig soos dit is, moet dit dikwels weggesteek word as jy weet wat goed is vir jou. Daar is seker goed waarvoor ‘n mens nie omgee om in die tronk te gaan sit nie. ‘n Moord in ‘n oomblik van woede op iemand wat dit nog moontlik verdien is nie noodwendig die tronk werd nie. Boonop weeg party mense se regte aansienlik meer as ander s’n. Briesend meng nie so lekker met helder denke nie. Behoede die aarde as die oë blits, die neusvleuels oopgesper is en jy weet presies wat jy doen. Dodelik akkuraat en al die spyt wat agter na kom, kan niks omkeer nie.
Nie dat woede noodwendig ‘n slegte ding is nie. Dit is soms presies wat nodig is om onsin stop te sit en te doen wat gedoen moet word. Die finale stoot in die regte rigting. Dit is ook ‘n manier om die lug te suiwer presies nes ‘n lekker donderstorm.
Almal raak seker met tye ergelik. Soos ‘n klein klapper. ‘n Kyk en miskien ‘n knor en dan is dit verby. ‘n Effense geraas is die ergste wat gebeur. Tog kan so ‘n klapper wat ingeperk word of verkeerd gebruik word ontsettende skade aanrig. Wel, in die geestelike wêreld moet dit net te veel opgehoop word voordat dit bars. Dan kry ‘n mens die bomcrackers – ‘n gunsteling van vele mense. Dit maak ‘n groot geraas en kan soms afgelag word, hoewel dit die aanhangers sleg in die gesig vroetel.
Die dinamiet ontploffings is erger en die aanhangers hiervan moet liefs vermy word. Vir normale mense gebeur dit gebeur selde, maar die skade is aansienlik. Dit laat wonde, wat dalk nog herstel kan word. Die gate kan gebruik word om iets beters te skep in die wat vernietig was. Daar is nog hoop, al is dit nie dadelik sigbaar nie.
Anders as ‘n atoomontploffing wat alles in die pad verwoes sonder enige hoop op herstel. Dit vee alles plat en menslik gesproke is daar geen herstel nie. ‘n Lelike vermorsing van goeie energie waaruit niks goeds kan kom nie. Daar is seker ‘n tyd en ‘n plek daarvoor, maar nie in elkeen se lewe nie.
Persoonlik is ek nie iemand met ‘n vuil humeur nie. Ek het wel soms die kindervriendelike klapper, maar selfs dit is selde. Ek het wel al ‘n dinamiet ontploffing of 2 gehad en het geleer om dit eerder te vermy. Ek het al ‘n atoomontploffing voel kook en kon dit gelukkig (of is dit genadiglik) ontlont.
Wat maak jou woedendkwaad? Verloor jy dikwels jou humeur? Raak mense maklik vir jou kwaad? Wie is die baas – jy of jou humeur?
Breinvasbrand: Watter land het Naga Saki met ‘n atoombom aangeval?
Breinlosbrand: Olga was reg met tussen 1896 en 1899.
« Wel, wel.
Lunch Week 45 / 11 »
Datum : November 24, 2011
Kategorieë : Filosofiese kots
J W W (09:58:28) : America het Nagasaki ge-bom
Wel, mense in die algemeen maak my murig, en natuurlik idiote agter karre se stuurwiele wat dink hy/sy kan sommer net voor mens indruk of AL die padreels verontagsaam !!
O en die GROOT een is – Politikuste – ALMAL moet verdrink word !
Sonlig (12:27:45) : Ek het my moments, maar ek dink nie ek is humeurig nie.
Moet net nie vir my lieg nie – dan is ek onmiddelik woedend! En dan kan ek nogal aspris wees…
Olga (12:44:35) : Ek is eerder soos ‘n jumping jack. Word moerig elke keer dat my voete grond raak. Ek is oor die algemeen kalm en besadig. Maar ja, ek het ook my oomblikke.
Wie runnik saam?	sisdudu on Stories bederfOlga on Stories bederfsisdudu on Stories bederfOlga on Stories bederfOlga on Stories bederfsisdudu on Stories bederfrondomtaliedraai on Stories bederfseegogga on Stories bederfsisdudu on SA, sing maar jou maar jou laa…Olga on SA, sing maar jou maar jou laa…	Van die rekord af:	amaal3@gmail.com
Onlangse Runniks	Stories bederf
SA, sing maar jou maar jou laaste aria . . .
Verskil, maar bly beskaaf
Mei 2017 Maart 2017 Februarie 2017 Januarie 2017 Oktober 2016 September 2016 Augustus 2016 Julie 2016 Junie 2016 Mei 2016 Maart 2016 Februarie 2016 Januarie 2016 Desember 2015 November 2015 Oktober 2015 September 2015 Augustus 2015 Julie 2015 Junie 2015 Mei 2015 April 2015 Maart 2015 Februarie 2015 Januarie 2015 Desember 2014 November 2014 Oktober 2014 Augustus 2014 Julie 2014 Mei 2014 April 2014 Maart 2014 Februarie 2014 Januarie 2014 Desember 2013 November 2013 Oktober 2013 September 2013 Augustus 2013 Julie 2013 Junie 2013 Mei 2013 April 2013 Maart 2013 Februarie 2013 Januarie 2013 Desember 2012 November 2012 Oktober 2012 September 2012 Augustus 2012 Julie 2012 Junie 2012 Mei 2012 April 2012 Maart 2012 Februarie 2012 Januarie 2012 Desember 2011 November 2011 Oktober 2011 September 2011 Augustus 2011 Julie 2011 Junie 2011 Mei 2011 April 2011 Maart 2011 Februarie 2011 Januarie 2011 Desember 2010 November 2010 Oktober 2010 September 2010 Augustus 2010 Julie 2010 Junie 2010 Mei 2010 April 2010 Maart 2010 Februarie 2010 Januarie 2010 Desember 2009 November 2009 Oktober 2009 Augustus 2009 StalleStalle
So Wroeg ons (248)